钦定古今图书集成/明伦汇编/氏族典/第023卷 > 《廖用贤尚友录》 > 冯奉世
## 钦定古今图书集成/明伦汇编/氏族典/第023卷 > 《廖用贤尚友录》 > 冯奉世

按《汉书冯奉世传》：“奉世字子明，上党潞人也，徙杜陵。
其先冯亭，为韩上党守。武帝末，奉世以良家子选为
郎。昭帝时，以功次补武安长，失官。年三十馀矣，乃学
《春秋》，涉大义，读兵法，明习。前将军韩增奏以为军司
空令。本始中从军击匈奴，军罢，复为郎。时选可使外
国者，前将军增举奉世以卫候使持节送大宛诸国”
客。至伊修城，莎车与旁国共攻杀汉所置莎车王万
年，并杀汉使者。奉世以节谕诸国王，发兵击莎车，拔
其城，王自杀，传首长安，威震西域。奉世遂至大宛，大
宛敬之异他使。上下议封奉世，少府萧望之以奉世
矫制违命，不宜受封。上善望之议，以奉世为光禄大
夫、水衡都尉。元帝即位，为执金吾右将军，典属国。数
岁，为光禄勋。陇西羌反，奉世讨之。还，为左将军，光禄
勋如故。其后录功，赐爵关内侯。后岁馀，病卒。后甘延
寿以诛郅支封侯。杜钦上疏追讼奉世前功，上以先
帝时事，不复录。子九人，女四人。长女媛，为元帝昭仪。